Herman Wouk

Herman Wouk (1915–2019) var en amerikansk forfatter som blant annet skrev Mytteriet på Caine (The Caine Mutiny), samt de to trebinds romanverkene Krigens vinder (The Winds of War) og Krig og erindring (War and Remembrance). I 1952 mottok Wouk Pulitzerprisen for romanen Mytteriet på Caine, som siden er blitt filmatisert flere ganger, blant annet med Humphrey Bogart i hovedrollen. Han skrev også manus til tv-serien Krig og erindring fra 1988, som bygger på romansyklusen av samme navn.<ref>[https://www.deich.folkebibl.no/cgi-bin/websok?tnr=1452920 Krigens vinder (tv-serie) på Deichmanske bibliotek]</ref>

 Liv og virke
 Bakgrunn
Herman Wouk ble født i New York i en jødisk familie som hadde emigrert fra Russland. Etter barndom og ungdomsår i The Bronx og studier ved Townsend Harris High School, studerte han ved Columbia University fra 1934. 

Deretter arbeidet han ved radio i fem år. 

Forfatter
Hans første roman, The Man in the Trenchcoat, ble utgitt i 1941.  

Wouk tjenstegjorde i USAs marine som offiser på to forskjellige minesveipere, USS «Zane» og USS «Southard».  

Han ble forfatter på heltid i 1946. Han hadde påbegynt sin andre roman, Aurora Dawn, på fritiden som oppstod ombord. Romanen ble utgitt i 1947. Hans tredje roman, City Boy, ble en kommersiell skuffelse da den ble utgitt i 1948.

Hans neste roman, The Caine Mutiny (1951), som vant Pulitzerprisen for skjønlitteratur i 1952 og ble en bestselger, behandler hans krigserfaringer ombord på minesveipere under andre verdenskrig. The Caine Mutiny ble omarbeidet til et Broadwayskuespill, The Caine Mutiny Court Martial, og ble filmatisert i 1954 med Humphrey Bogart som Lt. Commander Philip Francis Queeg, kaptein på den fiktiva DMS Caine.  

Han giftet seg med Betty Sarah Brown i 1945, og de fikk tre sønner. Hans førstefødte sønn, Abraham Isaac Wouk, døde i en ulykke som barn og Wouk dediserte romanen War and Remembrance (1978) til ham.

Hans romaner etter The Caine Mutiny er blant andre Marjorie Morningstar (1955), Youngblood Hawke (1962) og Don't Stop the Carnival (1965). Wouks første verk av ikkefiktiv natur This is My God ble utgitt i 1959 og er en beskrivelse av ortodoks jødedom.  

I 1970-årene utgav Wouk sine to mest ambisiøse romaner, The Winds of War (1971) og War and Remembrance'' (1978). Begge romaner ble filmatiserte som fremgangsrike miniserier. Begge serier ble regisserte av Dan Curtis og i begge spilte Robert Mitchum hovedrollen som Victor «Pug» Henry.

Wouk døde i sitt hjem i Palm Springs i California 17. mai 2019. Han ble 103 år gammel.

 Referanser 

 Eksterne lenker 



Kategori:Personer fra New York City
Kategori:Romanforfattere fra USA
Kategori:Pulitzer-vinnere innen skjønnlitteratur
Kategori:Hundreåringer